KLUBI 700
"Siin me oleme - läkita meid!"
See oli algusest peale Aasia CBN'i ja selle töötajate igatsus.
Teenistus sai alguse unistusest
muuta filipiinlased saajast rahvast saatvaks rahvaks.
Heidame pilgu minevikku.
1996. aasta.
Bill Hamon ja prohveteeringute õhtu Manilas, Filipiinidel.
Bill Hamon läks lavale
ja ma hoidsin nii taha, kui veel hoida andis,
sest ma ei tahtnud, et keegi mind näeks.
Bill Hamon kõneles u 5 minutit ja peatus siis,
öeldes: "Teie, liivakarva juustega mees."
Sellest oli 2 aastat, kui Gordon Robertson tundis,
et peab jätma oma eduka juristi karjääri
ja kolima perega Filipiinidele, et rajada sinna Aasia misjonikeskus.
Kõik sai alguse ühest unenäost.
Nägin unes paatide viisi filipiinlasi,
kes läksid misjonäridena mööda ilma laiali.
See jättis mulle mulje,
et Jumal tahab, et oleksin osaline selles
ja aitaksin filipiinlastel muutuda saavast rahvast saatjaks rahvaks.
Tol prohveteeringute õhtul koges Gordon taas Jumala kutset.
Seekord läbi prohvet Bill Hamoni.
Ta kutsus mu üles lavale
ja ütles mulle: "Jumal tahab, et teaksite,
et te nimi ja hääl saavad levima üle maailma
ja seda televisiooni kaudu.
Ameerika versioon Klubi 700'st
koos Pat Robertsoni ja Superraamatuga
oli Filipiinidel nähtav juba 1978. aastast alates.
Nüüd aga oli aeg uueks plaaniks - Klubi 700'ks, mis toodetud Filipiinidel,
kasutades selleks kohalikke talente ja programmeerimist.
See oli tohutu risk,
aga 1996. aastal
läks Aasia Klubi 700 täies hiilguses eetrisse,
et jagada evangeeliumi.
Meil oli Mari Kaimo - üks Filipiinide tipp uudisteankruid.
Lisaks veel Coney Reyes,
kes oli 5 aastat järjest
võitnud parima näitleja tiitli.
Nad mõlemad on uskumatult kuulsad ja samas imelised kristlased.
Gordon oli see,
kes kutsus vaatajaid üles võtma Jeesust vastu kui oma Päästjat.
Telefonid olid peale seda punased
ja käigus olid kõik telefonid, mis meil üldse olid.
Olin täiega hämmingus
ja samas oli enam kui kindel, et Jumal on selle kõige taga.
See oli Jumala tegu.
Kui Aasia Klubi 700 jõudis eetriaja poolest teisele kohale,
sai sellest ka kui mudel
CBN'i rahvusvahelise programmi loomiseks,
et levitada evangeeliumi üle kogu maailma.
See veenis mind, et selles on midagi,
millele hoolikalt keskenduda.
Nii oligi plaanis tuua mängu inimeste tunnistused
ja evangelisatsiooni osa
nii sageli kui võimalik ja nii kohalikul tasandil, kui võimalik.
Et kui inimesed näevad seda saadet,
ei pea nad mõtlema Jumalale, kes tegutseb kuskil võõral maal,
vaid Jumalale, kes tegutseb
otse nende endi kodukandis, nende endi tänavail.
Inimeste seas, kes käituvad nagu nemad
ja näevad välja ning räägivad nagu nemad.
Sellest ajast peale on Aasia CBN jõudnud miljonite filipiinlasteni
näidates neile kõrgekvaliteedilisi kristlikke saateid.
Sh filme, mille peaosas mängib kuulus Filipiini näitleja Coney Reyes
ja mitmed teised.
Kõik, mida nad teevad, on seotud jumalariigiga.
Filipiinide puhul on veel imeline see,
et seal palju on võrratuid kristlasi, kes tahavad rakendada oma ande,
et tuua au Jumalale.
Aasia CBN'i edu ei piirdunud kauaks vaid Filipiinidega.
Tänu "Superraamatule" ja teistele meediavahenditele,
on Aasia CBN jõudnud evangeeliumiga
lugematu hulga lasteni nii Filipiinidel kui kaugemalgi.
Enamus inimesi otsustab Kristuse kasuks
4-14. eluaasta vahel.
Viimase uurimuse kohaselt
on "Superraamatul" ülemaailmselt 180 miljonit vaatajat.
Suurim vaatajaskond neist asubki Filipiinidel, Indoneesias,
Indias, Kongos ja Nigeerias.
Sellise vaatajaskonna puhul saad tõesti teha midagi,
mis kestab põlvkondi.
Aasia CBN jõuab oma kontinendini nii evangeeliumiga,
kui ka Operatsioon Õnnistus kaudu toidu-, med- ja katastroofiabiga
sadade tuhandete inimesteni üle Aasia.
Operatsioon Õnnistus areneb nii kiiresti,
et ma ei suuda selle üle enam järgegi pidada.
Aitame nii moslemeid kui kristlasi, tegemata vahet kellegi vahel.
Jumal armastab meid ja me teeme seda,
püüdes täita nende vajadusi.
25 aastat hiljem vallutatakse endiselt uusi maid.
Üks suurimaid asju, kus Aasia CBN'i üle uhkust tunnen,
on see, mida nad teevad sotsiaalmeedias ja digimeedias.
See on täiesti hämmastav!
"Superraamat" on täiega vallutanud kogu sotsiaalmeedia
ja neil on oma meeskonnad, kes vastavad inimeste küsimustele.
Nad näevad digimaailmas tulemusi,
mida oleme kopeerinud teisteski maailma paikades.
Nende innukus ja pühendumine on täiesti enneolematud!
Nende ingliskeelne kõnekeskus täiendab USA kõnekeskust,
aga CBN'i parim kõnekeskus maailmas
asub Manilas.
Peale 25-tegevusaastat Aasias ja peale CBN'i 25 aastat Aasias,
ütleksin, et parim on siiski veel ootel.
Sest oleme praegu alles õrnalt kombanud
kõigi võimaluste pinnast.
Kui oleksite mulle 25 aastat tagasi öelnud,
et üks jurist alustab misjoni- ja teletööd
ning aitab kaasa multifilmide loomisele,
oleksin ta välja naernud.
Siin me aga oleme 25 aastat hiljem ja tänu Jumalale selle eest!
Ma naeraks vist veel tänagi selle üle,
kuid kas pole hämmastav, mida Jumal teeb,
kui vaid ütled Talle "jah".
Vaadates tagasi suurtele usuisadele, alustades Aabrahamist,
siis Piibli sõnul ütles ta lihtsalt "jah" Jumalale.
Jumal andis talle teatud tõotused
ja käskis tal minna maale, millest ta midagi ei teadnud.
Aabraham ütles sellele "jah",
tõusis ja läks paika, millest ta midagi ei teadnud.
Nii et, kui kuuled Jumala kutset ja ütled sellele "jah",
hakkab imelisi asju juhtuma.
Enneolematuid asju.
Kas Jumal ilmutab sulle kõike ette?
Ei.
See on osa sellest suurest seiklusest,
et saad ise avastada erinevaid asju.
Ma ei püüa kuidagi alahinnata raskeid aegu.
Meil oli Manilas ka piisavalt raskeid aegu
ja hetki, kus kõik asjad tuli läbi palvetada.
Kuid samas on see imeline ja Jumal on toonud sinna kasvu.
Miski, mis algas väga väikese meeskonnaga
ja selliselt, kus augud olid sees nii katuses, vaibas kui me pangakontol
siis Jumal täitis need kõik
ja teeb võimsaid asju sinugi elus, kui vaid ütled Talle "jah".
Usun, et Jumala abi kogemine rasketel aegadel
annab sitkust liikuda edasi.
Ka organisatsioonina.
Samas pole ma kunagi näinud ühtki teist sellist punti inimesi,
kes oleks nii liigutatud ja valmis pühendama end Jumala eesmärkidele
oma rahva heaks.
Kus kõik on nii ühel meelel ja seisavad selle eest.
Ja mitte vaid oma rahva, aga kogu maailma heaks.
Selline oli ka see unenägu, mis mind inspireeris.
Paatide viisi filipiinlasi
minemas misjonäridena välja üle kogu Aasia ja maailma.
See oli see, mis oli Jumala tahe
ja ma ütlesin: "Kui see on Su plaan, siis ma tahan olla osa sellest."
See oli väärt asi, millele oma elu pühendada
ja mis pani mind loobuma juristi tööst ning kolima oma pere Filipiinidele.
Ja täna me näeme selle jah-sõna väge ja tulemusi.
Unenäo ja nägemuse väge
ehk kui Jumal räägib, tuleb Talle lihtsalt "jah" öelda.
Järgnevalt aga olgem valmis millekski suuremaks.
Paula White-Cain jagab meiega oma mineviku südamevalu
ja tänase päeva vastuolusid.
Saame peagi teada,
kust ta leidis jõudu sellest kõigest läbi võitlemiseks.
Tere! Kas see asi töötab?
Tere lapsed!
Kas teile mängud meeldivad?
Või asjade avastamine?
Meeldivad või?
Siis meeldib teile ka see!
Uus tasuta "Superraamatu" piibliäpp,
mille kaudu mängida mänge, vaadata videosid,
leida vastuseid oma küsimustele ja palju muud.
Uus tasuta "Superraamatu" piibliäpp
Aastaid enne seda, kui temast sai president,
helistas Donald Trump ootamatult Paula White-Cainile,
öeldes, et temas on see "miski".
Täna palvetavad nad koos presidendi ovaalkabinetis.
See on Paula enneolematu teekonna värskeim peatus,
mis sai alguse sellest,
kui ta oli alles omadega sassis tüdruk Mississippist.
Paula koges lapsepõlves tragöödiaid ja südamevalu.
Ka kuritarvitamist, mis purustas ta tuleviku unistused.
Kuid leides tee Jumala juurde, koges ta ka tervenemist
ja suuremat eesmärki oma elule.
Me vajame, et me usk saaks aktiveeritud.
Me vajame usku, mis ütleb, et kõik on võimalik.
Paula lõi ülemaailmse teenistuse
ja sai peagi ka president Trumpi vaimulikuks nõustajaks.
Ta jagab oma erakordsest usuteekonnast
oma raamatus "Midagi suuremat".
Paula White Cain on täna koos meiega.
Nii tore, et olete siin.
Fantastiline olla siin.
Te uus raamat "Midagi suuremat" ilmus ka äsja.
Aega võttis, aga asja sai.
9 aastat, millest 2 aastat kulus kirjutamisele.
Mingid asjad lihtsalt vajasid settimist.
Inimeste sõnul on see tohutult mõjukas
ja ma tõesti usun, et see kõnetab neid.
Kõik tahavad kindlasti teada,
mis valemiga te küll Donald Trumpiga kokku saite?
Arvatakse, et sel on poliitiline taust,
aga ta helistas mulle ühe kristliku saate vaatamise peale.
Ta ütles, et minus on midagi.
Ütlesin, et me nimetame seda võidmiseks.
Tema aga hakkas mulle mu jutluste põhjal jagama
oma visioonist ja väärtustest.
Ta rääkis mulle oma elust ja kristlikust taustast,
tuues esile väga sügavaid jutlusi ja oma usu teekonda.
Ta ema oli väga jumalakartlik naine, kes palvetas palju.
Nii viiski üks asi teiseni
ja ma ütlesin, et kui ta kunagi New Yorki sattub...
Ma korraldasin piiblitunde New York Yankees pesapalliklubile,
kuhu tuli ka president Trump oma pere- ja meeskonnaga.
Tegu oli pastoraalse suhtega, mis ajaga aina arenes
ja nii sai minust ka tema vaimulik nõuandja.
Olles koos presidendiga Valges majas ja palvetades koos ovaalkabinetis -
see on ikka väga suur vastutus.
Kuidas te tema eest palute?
Sõltub päevast ja olukorrast,
aga ma palvetan ta eest iga päev.
Vahel ma panen käed ta peale ja vahel palvetan ilmutuslikke palveid,
kuid alati palun Jumala Sõna ta üle,
mis kataks tema eesmärki, kutsumist, saatust, perekonda ja mõtteid.
Palun, et Jumal annaks talle tarkust.
Vahel on ka väga konkreetseid asju, mida me palves sihime.
Internetis levis üks pilt kui kulutulena,
kus paljud meist olid koos Ovaalkabinetis,
pannud käed D. Trumpi peale ja palvetades.
Paljud olid üllatunud sellest,
aga meie jaoks oli see normaalne.
Sest D. Trump on mees ja president, kellele meeldib palvetamine
ja kes armastab Jumalat.
Isegi, et inimeste jaoks on see üllatav või šokeeriv.
On tore, et ta peab seda väärtuslikuks.
Absoluutselt ja ta ka kinnitab seda pidevalt.
Ta ütleb ikka, et ülistame Jumalat ja mitte valitsust.
Te raamat "Midagi suuremat"
viib meid tagasi täitsa algusesse, kui olite alles 5-aastane,
omades väga mõjuvõimast suhet oma isaga.
Rääkige temast veidi.
Mu isa oli suurem kui elu ise
ja ma olin oma issi tütar, ma olin tema printsess.
Samas ei mõistnud ma meie pere mitteterviklikkust
ja miks me koguaeg kolisime.
Mu isa oli pärit väga edukast perest,
olles seetõttu väga hooletu raha suhtes,
aga ka meheks olemises.
Seetõttu mu emal, kes oli loomult ettevõtja,
sai sellest kõrini.
Nii kolis ta koos minu ja mu vennaga Memphisesse.
Ühel tormisel õhtul oli isa me ukse taga prõmmimas
ja ma mõtlesin: "Kui tore, issi on tagasi kodus!"
Kuniks uks sai avatud ja isa-ema läksid minu pärast kaklema
ja isa hakkas ema peksma.
Ma polnud elu sees näinud vägivalda või sellist poolt oma isast.
Ta ütles emale: "Anna Paula mulle või ma tapan end ära."
Politsei tuli ja viis mu isa ära
ning tol samal õhtul sooritas ta ka enesetapu.
Olles kõigest 5-aastane,
hakkad endalt küsima: "Miks minust ei piisanud?"
Mu ema läks nö segi ja hakkas jooma.
Ta oli hästi edukas ettevõtja ja tal oli magistrikraad,
kuid ei mingit Kristust ega kogudust.
Mis aga teist sai? Olite ju kõigest 5-aastane...
Ja samas sai teist oma pere hoolekandja? - Üsnagi.
Seda juhtub tihti.
Jah, mu ema oli küll alles,
aga ta tegeles oma enda sõltuvuste ja nö deemonitega,
mis röövisid ta minult.
Kuid olin 18-aastane, kui mul oli eriline kohtumine Jumalaga
Seda tänu oma noormehe onule?
Jaa, ajasin ühte kutti taga ja olin tal külas,
kui ta onu vaatas mulle silma,
öeldes, et tal on lahendus mu valule ja probleemidele
ning vastus mu küsimustele.
Võtsin kaitsepositsiooni sisse, mõeldes, mida tal üldse öelda on?
Sest olin seesmiselt nii katki ja tühi.
Püüdsite kaitsta end. - Just.
Ja siis ta avas ühe raamatu, milleks oli Piibel.
Olin küll kuulnud kirikust ja Jeesusest,
aga minu jaoks kuulus Ta pigem hambahaldja või jõuluvana valdkonda.
Kuid see onu juhtis mu Jeesuse juurde
ja sealt majast välja astudes oli tunne,
et muru on rohelisem ja taevas sinisem
ja ma kogesin tõelist armastust.
Tõelist armastust!
- Kõik oli korraga selge. - Jaa.
Tundsin, et olen tõeliselt armastatud
ja kõik hakkas kuidagi hästi minema.
Nii hankisin endale ka Piibli ja ammutasin sellest kõige täiega.
Küsisin Jumalalt, kes Ta on, kes olen mina ja mis on elu mõte?
Ja see kõik ongi midagi nii palju suuremat.
Koguja raamatus on öeldud,
et Jumal on pannud igaviku ja jumaliku eesmärgi me südameisse.
Nii tahavadki kõik teada, kes on Jumal, kes nad ise on
ja milleks nad on siia ilma loodud?
Me küll räägime palju eesmärgist,
kuid usun, et paljud ei oska seda defineerida, arendada
ja seda välja elada.
Ma aga teadsin juba varakult, kui Jumal mind kutsus,
et pean kuulutama evangeeliumi.
Ei, ma polnud kantslis ega rajanud mõnda kogudust.
Ma hoopis koristasin kirikus ja toimetasin lastetoas,
juhtides seeläbi inimesi.
Vaatamata väga rasketele aegadele mu enda elus.
Te Raamatu alapealkiri on: "Leides katsumustes võidu".
Mida ütleksite me vaatajatele just praegu,
kes seisavad silmitsi olukordadega, mida tundub, et ei saa muuta.
Ma arvasin, et mu lapsepõlv oli kõige hullem aeg,
aga see polnud.
Kogesin ka oma keskeas mitmeid soovimatuid asju,
millest ka oma raamatus räägin.
Seisin silmitsi pornograafiaga, uurimistega,
kriminaalpolitsei- ja FBI'ga.
Mu eksabikaasa läks täiega põhja, jäädes narkosõltuvusse
ja omades mitmeid armusuhteid.
Püüdsin ikka uskuda oma abiellu...
Samas mu pojast sai narkomaan ja mu tütar suri vähki.
Kõik sellised lood, mis tuletavad mulle meelde Psalmi 89
kus on juttu Jumala ustavusest põlvest põlve
ja salm 35 ütleb, et Jumal ei riku oma lepingut.
Siis aga tundub, et Jumal siiski tühistas oma lepingu
ja Taavet ei saa üldse aru, mis toimub?
Ta kroon on häbistatud ja vaenlane vallutab maad.
Ja ometi usaldab Taavet selle kõik Jumala hoolde,
kuna Jumal on öelnud, et Ta ei tühista oma lepingut
ehk ei võta tagasi seda, mis on kirja pandud.
Jumala leping ehk Tema Sõna on vettpidav ja tõsi.
Ja kui su eluski ongi ehk aeg,
kus oled masendunud, augus või keset raskusi,
mõeldes, kuidas sa sellest küll läbi lähed,
siis ära iial lase Jumalast lahti, sest Jumal ei lase sinust iial lahti.
Ma alustasin sellest, et olin lihtsalt tänulik.
Ütle Jumalale kohe praegu, mille eest sa tänulik oled -
vaatamata kogu sellele segadusele,
sest see tähendab, et mõistad Jumala armu
ja Jumal juhib sind millegi paremani.
See "parem" ei tähenda suuremat autot, maja või töökohta,
aga see miski parem
on Jumala eesmärk, armastus ja rahu.
Suur tänu! Milline julgustav sõna meile kõigile.
Võite Paula kohta rohkem lugeda raamatust "Midagi paremat",
mis on ka internetist tellitav.
Nii tore, et olite meiega! - Tänan.
Järgmisena - kontrollimatud pisarad, aga mitte nutmisest.
Mis peatas pisaratevoolu hetkega? Saame peagi teada.
Ühtlasi ka palvetame veel te eest, nii et jääge meiega.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi ja midagi on nagu puudu.
Vaid Jumal saab anda elule tõelise tähenduse.
Tõeline õnn peitub Tema tundmises.
Avasta, kuidas Jumal võib muuta su elu.
Vaata saadet "Klubi 700".
Judy Bowers vaevles aastaid vesiste silmade käes.
Pisarate kontrollimatu vool muutis lugemise raskeks
ja auto juhtimise lausa ohtlikuks.
Judy oli juba peaaegu loobunud lootusest leida mingitki abi,
kuniks ta sai silmapilkselt terveks.
76-aastane pensionär Judy Bowers elab aktiivset elu.
Ta silmad hakkasid 2015. a. alguses pidevalt vett jooksma
ja see võttis ta tegemistel hoogu maha.
Silmade jooksmine hägustas mu nägemist.
Autoga sõites pilgutasin ja pühkisin muudkui silmi
ja lugemine muutus ka palju raskemaks.
Olukord läks hullemaks
ja arst määras Judyle silmatilgad- ja kompressid.
Mõnda aega see isegi toimis, aga siis läks taas üha hullemaks.
Judy läks oma murega Jumala ette, teades, et Jumal saab aidata.
Ometi jätkus probleem aastaid ja miski ei tundunud aitavat.
Ütlesin Jumalale: "See lugu läheb juba liiga kaugele.
Kas Sa palun aitaksid mind?"
Kuniks 2019. aasta maini, mil Judy oli ühes pulmas Floridas
ja ta silmad hakkasid jooksma hullemini kui eales varem.
Rääkisin inimestega juttu ja mu silmad jooksid täiega vett,
mistõttu pühkisin neid üht- ja teistpidi.
Tundsin, et see on juba suurem probleem,
kui olin arvanud.
Judy läks nädal hiljem koju ja sattus "Klubi 700" saate peale.
Gordon ütles, et hakkab inimeste eest palvetama.
Peatasin oma tegevuse, mõeldes,
et kui nad paluvad kellegi eest, keda ma ka sama murega tean,
siis palvetan nende nimel kaasa.
Judyl aga polnud aimugi,
et Jumalal oli tema jaoks midagi varuks.
Kellelgi on krooniline silmade mure, mis tingib pideva pisarate voolu
ja see pole normaalne.
Jumal aga suudab tervendada ja taastada,
kõrvaldades kogu paistetuse ja ebamugavustunde, Jeesuse nimel.
Ja ma ütlesin: "Jumal, see olen ju mina!"
Olin täiega üllatunud, aga ütlesin, et võtan oma tervenemise vastu,
tänades Issandat.
Ma ei suutnud uskuda oma kõrvu!
Judy pisarate vool lakkas hoobilt.
Ta oli nii elevil, et helistas kohe Klubisse 700.
Helistasin, et anda teada oma imelisest tervenemisest
ja kui kummaline see ka polnud, see oli siiski päris.
Judyl pole peale seda enam silmadega probleeme olnud
ja ta jagab rõõmuga, et Jumala jaoks pole ükski probleem liiga väike.
On üks ütlus:
"Kui mõni asi on liiga väike, et selle eest paluda,
on see ka liiga väike, et koormaks olla."
Mis iganes sulle muret tekitab, tekitab muret ka Jumalale.
Nii et ära kunagi lakka palvetamast!
Ta kuuleb meid ja minu jaoks on see ülimalt oluline.
Ta kuuleb mind ja see on nii tore.
Judy on kristlane, kes vajas samas seda puutepunkti.
Mõtle sina ka just praegu Jeesusele kui oma puutepunktile.
Me mõtleme nii tihti: "Kui vaid Jeesus oleks siin
ja teeks samu asju, mida 2000 aastat tagasi,
kaoks kõik mu probleemid ära."
Kuid Ta ongi just praegu su toas.
Ta on just seal.
Taevariik on siin samas.
See oli Jeesuse kõige esimene sõnum.
Loe ise Markuse 1. peatükist. "Taevariik on lähedal."
Aeg on täis saanud ehk on praegu
ja taevariik on lähedal ehk su käeulatuses.
Muuda oma mõtlemist ja usu sellesse heasse sõnumisse.
Vaata Jeesusele ja lase Tal olla oma puutepunktiks.
Vaata Tema peale, sest Tema on su usu alustaja ja lõpetaja.
Vaata Ta ristile, kannatustele
ja vermetele, mille kaudu sulle on tervis tulnud.
Ja vaata ka Ta ülestõusmisele.
Piibel ütleb, et selle vägi on sulle kättesaadav ja sinu sees.
Vaata ka, kus Jeesus praegu on ja mida Ta teeb.
Ta on Isa paremal käel ja palub sinu eest.
Kui kõik need asjad kokku võtta, on sul kogu puutepunkt, mis tarvis.
Mina ja Terry hakkame kohe palvetama,
uskudes piiblisalmi,
et "kus kaks või kolm palub Jeesuse nimel koos,
siis see sünnib neile Jumala poolt, kes on taevas."
Enne aga veel mõned inimeste tunnistused,
keda Jeesus on tervendanud.
Usu seda endagi suhtes, et aeg on käes ja taevariik on lähedal
ja et täna on sinu aeg ja hetk kogeda Jumala puudutust.
Coloradost pärit Jenil olid üle kuu aja tugevad peavalud,
kuniks ta kuulis Terryt me saates ütlemas:
"Teil on kroonilised peavalud, mis pole seotud nohu või allergiaga.
Need kestavad päevi, kuid Jeesus tervendab teid täna."
Jen võttis selle vastu, valud kadusid ja pole enam tagasi tulnud.
Halleluuja! Nii tore Jen!
Marylandist pärit Timothyl tekkis parempoolne kopsupõletik,
mis muutis hingamise väga raskeks.
Nii sattus ta lausa kaks korda haiglasse.
Siis aga kuulis ta me saates Gordonit ütlemas:
"Kellelgi on pidev kopsu probleem ja meeletu valu paremas kopsus.
Jumal tervendab teid just praegu."
Järgmine päev oli põletik kadunud ja arst kinnitas, et Timothy on terve.
Halleluuja! Palvetame siis.
Pane usus oma käsi tervenemist vajava koha peale,
me Terryga nõustume sinuga palves ja Jeesus teeb kõik ülejäänu.
Issand, me toome oma vaatajate vajadused Su ette
ja kui nad on usus pannud oma käed tervenemist vajavatele kohtadele,
siis palume, et puudutaksid nende ihusid just praegu.
Me kuulutame neile - olge terved just praegu Jeesuse nimel!
Terved pealaest jalatallani.
Las kõik valu lahkuda!
Las kõik haigused, hädad, põletikud, vähk ja probleemid lahkuda
just praegu, Jeesuse nimel.
Kellelgi on tõsine probleem seljaga, mis on seotud selgroolüliga.
Kogete vasaku abaluu taga valu, kuid Jumal tervendab selle
ja valu lahkub sealt vasaku abaluu tagant.
Te ei saanud enne liigutada valutult oma vasakut kätt,
kuid Jumal tervendab selle Jeesuse nimel.
Ma isegi ei tea, mis seisund see on,
aga kui joote ootamatult midagi, läheb see nö "valest torust" alla
ja see ajab pidevalt läkastama.
See on ühtaegu ebamugav kui piinlik, kuid Jumal korraldab selle ära
ja te märkate peagi, et seda pole enam.
Kellelgi on probleeme söögitoruga ja teil on raske neelata.
Kellelgi aga sama tõsine silmapõletik nagu Judyl, mis ei taha paraneda.
Jumal tervendab teid just praegu Jeesuse nimel.
Aamen ja aamen.
Lõpetuseks Johannese 16:24:
"Paluge ja te saate, et teie rõõm oleks täielik!"
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta palve@tv7.ee
Tõlge: Anne-Ly Raukas